cyanic-selkie/wikianc huggingface dataset:
טיסלדאן
טיסלדאן (בהונגרית: Tiszaladány), הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסלדאן קטנה משמעותית בעשרות השנים האחרונות מ-808 תושבים בשנת 1990 עד 637 תושבים בשנת 2018 (ירידה של כ-21%).
בטיסלדאן חיו מעט יהודים ובמקום היו שני בתי קברות יהודיים, לבית הקברות הישן אין זכר ומצבות ממנו הועברו לבית הקברות היהודי החדש.
ארתור אבלה
ביוגרפיה
בשנת 2004 באליפות העולם לנוער סיים אבלה במקום השביעי עם 7224 נקודות. באליפות העולם באתלטיקה 2007 הוא סיים במקום ה-9, ובאולימפיאדת בייג'ינג נאלץ לפרוש עקב פציעה.
לאחר פציעות חוזרות ונשנות חזר אבלה להתחרות ב-2014, באליפות אירופה באתלטיקה בה סיים במקום החמישי, עם 8477 נקודות.
שנה לאחר מכן, באליפות אירופה באתלטיקה באולם 2015 זכה אבלה במדליית כסף בקרב שבע, עם 6279 נקודות.
באולימפיאדת ריו סיים אבלה במקום ה-15 עם 8013 נקודות.
באליפות אירופה באתלטיקה 2018 שהתקיימה בברלין, לאחר פרישתו של המועמד המוביל לניצחון, קווין מאייר, זכה אבלה במדליית הזהב, עם 8431. לאחר הזכייה הוא אמר: "סוף סוף מדליה. אחרי כל כך הרבה פציעות השנה, לא ידעתי אם אוכל להתחרות. תודה לכל מי שישב בקהל, הצלחתי לעשות זאת בזכותכם".
בית הילדים אביליאנה
בית הילדים באביליאנה היה מסגרת הכשרה לילדים עקורים משארית הפליטה, שהוקמה על ידי השומר הצעיר באיטליה, ופעלה בין השנים 1946-1948. בית הילדים הוקם במבנה של מנזר סנט אגוסטינו (Sant’Agostino) בעיר אביליאנה, שבמחוז פיימונטה, במרחק של עשרים קילומטרים ממערב לטורינו. בבית שהו ילדים ניצולי שואה בדרכם לארץ ישראל במסגרת עליית הנוער. הוא היה אחד מ-77 הכשרות ו-35 מחנות עקורים שפעלו באיטליה לאחר מלחמת העולם השנייה.
ההכשרות של השומר הצעיר באיטליה לאחר מלחמת העולם השנייה 1945-1951
רקע על ההכשרות והקיבוצים באיטליה לאחר המלחמה
לאחר סיום מלחמת העולם השנייה, מיליוני בני אדם מצאו את עצמם כפליטים ברחבי אירופה, ובאיטליה בפרט, והיו זקוקים למקום מפלט זמני עד חזרתם למולדתם או עד שיימצא עבורם מקום מגורים קבוע. ביניהם היו מאות אלפי פליטים יהודים עקורים, שכונו "שארית הפליטה".
בין השנים 1945 ל-1951 שהו על אדמת איטליה כ-70,000 פליטים ועקורים יהודים. כ-50,000 מהעקורים היהודים עלו לישראל, והיתר למדינות שונות מחוץ לאירופה. באותן השנים פעלו באיטליה כ-35 מחנות עקורים. יש לציין שלא כל הפליטים במחנות היו יהודים, ולא כל המחנות היו פעילים לאורך כל התקופה. היו מחנות קטנים בהם שכנו עשרות יהודים, והיו שהכילו מאות ואף אלפי יהודים. מחנות העקורים הוקמו והופעלו על ידי ארגון אונרר"א של האו"ם, על ידי בעלות הברית, ועל ידי שליחים מארץ ישראל וארגוני עזרה יהודים, כמו ארגון הג'וינט וארגון אורט (World ORT).
אמנם, גם במחנות העקורים של אונרר"א קיימו העקורים פעילות פוליטית, חינוכית ותרבותית עשירה, אך בהכשרות, בתי הילדים והקיבוצים זכו השליחים והעקורים למידה רבה יותר של אוטונומיה וחופש פעולה, ויכלו להימנע מפיקוח של השלטון הבריטי. ההכשרות המבודדות שימשו גם נקודת איסוף לעלייה בלתי לגאלית לארץ.
במסגרות אלה חונכו העקורים על ערכי הציונות, העבודה והסולידריות החברתית. כהכנה לעלייה הם למדו עברית, וחונכו על הכרת ואהבת ארץ ישראל. במרבית המסגרות, התקיימה הכשרה חקלאית, הכשרה מקצועית, ואף אימונים בנשק, על מנת שיוכלו להצטרף למסגרות המתאימות כשיעלו ארצה. המחתרות גייסו מתנדבים כבר בעת שהותם באיטליה.
רקע על ההכשרות של השומר הצעיר
ההכשרות של השומר הצעיר התמקדו בהכנת העקורים לחיי שיתוף ושוויון מלאים, לקראת עלייה לארץ ישראל והקמת קיבוצים חדשים. מקורם של קיבוצים רבים, שהוקמו בארץ ישראל לאחר מלחמת העולם השנייה, הוא בקבוצות ששהו בהכשרות באיטליה. חלק מהקבוצות הגיעו מגובשות לאיטליה מארץ מוצאן, לדוגמה מפולין, רומניה או הונגריה, וחלק מהקבוצות התגבשו רק באיטליה. הקבוצות ניהלו אורח חיים עצמאי ככל האפשר, תוך פיתוח חיי תרבות, כלכלה והווי ייחודיים לקבוצה. עקורים שבחרו להצטרף להכשרות של השומר הצעיר הגדירו עצמם כ-"המעפיל החלוצי הלוחם". שאיפתם הייתה לעלות לארץ ישראל, להתחיל חיים חדשים ולעזור בבנייתה של מדינת יהודית בארץ, על בסיס של ציונות וסוציאליזם. רבים מהם עלו לארץ בעלייה ב' באוניות מעפילים, ולקחו חלק ביישוב ארץ ישראל, ואף במאבק נגד הבריטים ובמלחמת העצמאות.
ההכשרות של השומר הצעיר באיטליה נוהלו בעזרת הלשכה האירופאית של השומר הצעיר בפראג. הלשכה דאגה לתקצוב ההכשרות, לשיבוץ השליחים מארץ ישראל, הנפקת ויזות מעבר לאיטליה, שיבוץ הקבוצות להכשרות, דאגה לחינוך ולתרבות בהכשרות, גיוס להגנה, חלוקת סרטיפיקטים, ושיבוץ באניות מעפילים. כמו כן, ניהלה הלשכה בית ילדים של עליית הנוער של התנועה באביליאנה.
בית הילדים באביליאנה
כיום, משמש מבנה המנזר כבית החולים של העיר אביליאנה, והוא ממוקם ברחוב ויה סנט אגוסטינו 5 (Via Sant'Agostino).
קליטה לבית הילדים
בין השנים 1946-1948 נאספו אל בית הילדים ילדים יהודים צעירים רבים, מרביתם יתומים, וחלקם הקטן אף הגיע לבית עם הוריהם. הילדים שרדו את המחנות או שהסתתרו בזמן השואה. בכל תקופה נתונה, חיו בבית עד 200 ילדים, אשר חונכו על ידי מדריכים בוגרים, שגם הם היו במרבית המקרים ניצולי שואה.
קבוצות ילדים, שרצו להגיע לאיטליה ולהתקבל לבית, היו צריכות לקבל קודם לכן ויזות לאיטליה, על מנת שיוכלו לשהות בה באופן חוקי. קבוצות הילדים הגיעו בקבוצות מגרמניה, אוסטריה, הונגריה, צ'כיה סלובקיה, פולין, בולגריה ורומניה, והן היו מלוות גם במדריכים ובמורים.
במסגרת פעילות בית הילדים, חונכו הילדים על ערכי החיים החלוציים והשיתופיים לקראת העלייה לארץ. הם התנסו בגידול בעלי חיים, בעבודה חקלאית, בפעילות צופית בטיולים בהרים, ובסדנאות אימונים להגנה עצמית. בבית הילדים היה בית ספר, שבו למדו הילדים עברית ומקצועות כלליים, והתקיימו קורסים מקצועיים, כמו נגרות, מלאכה, ריתוך ותפירה במימון ארגון אורט (World ORT) וארגון הג'וינט.
חיי היומיום בבית הילדים
חיי היום יום בבית הילדים באביליאנה כללו חיים מלאי טבע ונוף. הילדים השתתפו במפעלי הקיץ, טיילו בכל רחבי איטליה בערים שונות, ואף התרחצו באגמים ובחוף הים. הם הלכו לקולנוע והשתתפו במצעדים של ה-1 במאי.
קטעים ממכתבו של מדריך בבית הילדים ללשכה בפראג:יהודית ארנון, כוריאוגרפית ורקדנית ישראלית, כלת פרס החברה הבינלאומית לאמנויות הבמה וכלת פרס ישראל למחול, ובעלה ידידיה, היו מדריכים בבית הילדים במסגרת תנועת השומר הצעיר. הם הכירו בקן התנועה בבודפשט והגיעו לאביליאנה עם קבוצה של מאה ילדים ניצולי השואה.
כך מספר ידידיה ארנון בזכרונותיו על שהותו באביליאנה:פרטים נוספים על חיי בית הילדים מופיעים בספר הזיכרון של יהושוע קרמר. בספר זה מופיעים קטעים מיומן שכתב בעת פעילותו כמדריך בבית הילדים, וקטעים שנכתבו על ידי חבריו. קרמר נולד ב-1928 בעיר מולודצ'נו, בפולין. בזמן מלחמת העולם השנייה ברח קרמר עם אחותו, מרים, ליער שם הסתתרו עד שנת 1944. הם התגוררו לאחר מכן בבית ילדים בברית המועצות עד 1946, אז הצטרפו לשומר הצעיר בלודז' ועזבו לכיוון ארץ ישראל. קרמר עלה עם הקבוצה שאיתה חי באביליאנה, קבוצת "המאבק" וקבוצת "לשחרור" באוניית המעפילים ל"ה גיבורי גוש עציון. הוא נהרג במלחמת העצמאות.
ג'ולי מאנה
ביוגרפיה
ג'ולי מאנה, נולדה בפריז, הייתה בתם וילדתם היחידה של האמנית ברת מוריזו והצייר אז'ן מאנה, אחיו הצעיר של הצייר אדואר מאנה. מות שני ההורים בתוך שלוש שנים הותיר אותה יתומה בגיל 16. כתוצאה מכך, היא הייתה נתונה לאפוטרופסות של המשורר והמבקר סטפאן מלארמה ועברה להתגורר עם בני דודיה. היא קיבלה גם תמיכה מחברי משפחה, פייר-אוגוסט רנואר בפרט.
במהלך חייה דיגמנה ג'ולי לעיתים קרובות עבור אמה ואמנים אימפרסיוניסטים אחרים, כולל פייר-אוגוסט רנואר ודודה אדואר מאנה.
ספרה
יומן הנעורים שלה, שפורסם באנגלית בשם "Growing up with the Impressionists", מספק תובנות על חייהם של ציירים צרפתים, כולל רנואר, דגה, מונה וסיסלי, וכן ביקור ממלכתי בשנת 1896 של הצאר ניקולאי השני ופרשת דרייפוס שלהם הייתה עדה. הדיווחים הגלויים שלה ביומנה על שיחות שולחן ארוחת הערב על אותה פרשה שפכו אור על דעותיו הפרטיות של רנואר, על פטריוטיות ואנטישמיות.
חיים אישיים
במאי 1900 נישאה ג'ולי לצייר ארנסט רואר, ובנו של הצייר אנרי רואר. החתונה הייתה "חתונה כפולה". זוג נוסף התחתן בחתונה שהתקיימה בפאסי, בת דודתה של ג'ולי, ג'נין גובילארד נישאה לפול ואלרי. לג'ולי נולדו שלושה ילדים, ג'וליין (נולד ב-1901), קלמנט (נולד ב-1906) ודניס (נולד ב-1908). גם ג'וליאן וגם דניס ירשו כמה מציוריה של מוריזו סבתם, המוצגים כעת במוזיאון מרמוטאן מונה.
וגינוזיס חיידקי
וגינוזיס חיידקי הוא זיהום חיידקי בו מופר האיזון הטבעי של חיידקי הפלורה בנרתיק. לעיתים קרובות, מצב זה מלווה בהפרשה נוזלית לבנה או אפורה, שינוי צבע הנרתיק, כאב, גרד או תחושת צריבה מקומית, או ריח רע מהנרתיק בעקבות זאת. כמו כן, קיימת אפשרות להתפתחות המחלה ללא כל תסמינים. הימצאות המחלה מעלה את הסיכון לפתח מחלות מין נוספות ולידה מוקדמת.
מחלה זו מתרחשת כאשר מופר האיזון הטבעי של חיידקי הפלורה בנרתיק, מבחינת היחס בין מיני החיידקים השונים ומבחינת מספרם הכללי. ישנן פעילויות או הרגלים המגדילים את הסיכון לחלות במחלה, כמו קיום יחסי מין עם בני זוג רבים או שטיפה נרתיקית. לא הוכח כל קשר להתפתחות המחלה או העלאת הסיכון לפתחה כתוצאה מישיבה על אסלות או שחייה בבריכת שחייה. עם זאת, על אף העובדה כי קיום יחסי מין הוא מהגורמים השכיחים להתפתחות המחלה, אין זה גורם הכרחי. קבוצת הסיכון לתחלואה במחלה כוללת כל אישה ואף כאלו שמעולם לא קיימו יחסי מין.
אפידמיולוגיה
וגינוזיס חיידקי הוא הזיהום השכיח ביותר בנרתיק עבור נשים בגיל הפוריות. שכיחות המחלה נעה בין 5% ל-70%. 30% מבין הנשים בטווח גילאים 14–49 בארצות הברית סובלות מווגינוזיס חיידקי, כאשר היארעות המחלה משתנה בין קבוצה אתנית אחת לשנייה.
אבחון
האבחון נעשה בדרך השלילה בכך ששוללים כל אפשרות אחרת לגרימת התסמינים למחלה. הבדיקות יכולות להיות קליניות או מעבדתיות:
טיפול מקובל
לעיתים חולפת המחלה ללא כל התערבות קלינית או טיפולית. למרות זאת כל הנשים הסובלות מווגינוזיס חיידקי מקבלות טיפול כנגד התופעות והסיבוכים הקשורים למחלה. סכנת העברת המחלה קיימת גם בין בנות זוג. לכן, לעיתים מומלץ להן לקבל טיפול יחד היות שהמחלה יכולה לעבור בין בנות זוג במהלך יחסי מין.
הטיפול חשוב במיוחד אצל נשים בהריון. כל אישה שיולדת פג או לידה טבעית מוקדמת מתבקשת לעבור בדיקה לגלוי וגינוזיס חיידקי, גם אם לא הראתה כל תסמין ועליה לקבל טיפול כאילו שלקתה בווגינוזיס חיידקי. יש גישה התומכת בטיפול מונע כנגד וגינוזיס חיידקי לקראת הפלה או ניתוחים כגון כריתת רחם, גם ללא תסמינים במטרה להפחית סיכון לזיהום. כטיפול מונע למחלה נהוג להשתמש בתרופות כגון קלינדימצין ומטרינידזול, בצריכה פומית או נרתיקית, אולם הצלחת הטיפול אינה מובטחת.
נשים בהריון
וגינוזיס חיידקי מעלה את הסיכון להתיבשות בשל יתר ההפרשות. דבר זה מביא לעובדה כי אצל נשים עם וגינוזיס חיידקי שכיחות גבוהה יותר ללידת תינוקות עם משקל נמוך או פגים. החיידקים שגורמים לווגינוזיס חיידקי גורמים לפעמים לדלקת אגנית הידועה כגורם משמעותי לעקרות.
Free (שיר של סטיבי וונדר)
"Free" (בעברית: "חופשי") הוא סינגל שהוקלט על ידי הזמר האמריקאי סטיבי וונדר. את השיר הוציאה לאור בשנת 1989 חברת התקליטים מוטאון, והוא נכלל כרצועה העשירית והאחרונה באלבום האולפן ה-21 של הזמר, Characters. את השיר כתב והלחין וונדר לבדו, בדומה לשירים נוספים.
השיר הגיע למקום ה-20 במצעד 100 הסינגלים ההולנדיים.
רקע וכתיבה
את השיר כתב והלחין סטיבי וונדר לבדו והוא נכלל באלבום, Characters. הוא עוסק בחופש ובתחושה של שחרור עצמי. בתחילת השיר, משתמש וונדר במוטיב של נהר כדי לתאר את החופש שלו ולאחר מכן מדבר בצורות נוספות על היבטי החופש. לקראת סוף הבית הראשון, מציין וונדר את אלוהים.
מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6 מיליון השמעות.
גרסתה של דנה אינטרנשיונל
דנה אינטרנשיונל הקליטה גרסת כיסוי של "Free" עבור האלבום הבין-לאומי הראשון שלה, Free (1999). גרסתה הופצה ב-6 במאי 1999 כסינגל השני מתוך האלבום. זהו הסינגל השלישי שאינטרנשיונל הוציאה באירופה, אחרי "דיווה", שזכה באירוויזיון 1998 ו-"Woman in Love". לשיר צולם וידאו קליפ שנועד לעזור בקידום המסחרי שלו.
היא הופיעה עם "Free" בחלק האמנותי של אירוויזיון 1999 בירושלים.
רקע
שי כרם, מנהלה של אינטרנשיונל, סיפר בתוכנית "אירופה לשלוש דקות" שכשביקשו ממנו לבצע את החלק האמנותי לאירוויזיון בירושלים היה חשוב לאינטרנשיונל לסגור את המעגל מהימים שבהם אסרו עליה להופיע במקומות מסוימים בגלל היותה טרנסג'נדרית. היא רצתה לעמוד מול חומות בירת ישראל, ולשיר "אני חופשייה" מול מאות מיליוני צופים ברחבי העולם.
הצלחה מסחרית
"Free" יצא לאור כסינגל השלישי של אינטרנשיונל באירופה, על-אף התנגדותה הראשונית של חברת התקליטים, ושולב באלבום Free. המופע שלה באירוויזיון 1999 צולם ויצא לאקרנים כווידאו קליפ הרשמי של השיר. במקביל צולם קליפ נוסף באולפן שנועד לשידור ב-MTV באירופה.
"Free" הפך לאחד מהמנוניה של הקהילה הגאה בישראל, ולאחד משיריה המוצלחים ביותר מבחינה מסחרית.
חיים עומר
ביוגרפיה
עומר נולד בברזיל, להורים ניצולי שואה. בשנת 1967, בעקבות ההתעוררות הציונית שלאחר מלחמת ששת הימים, עלה לבדו לישראל. תחילה התגורר בקיבוץ ברור חיל, ואחר כך עבר לירושלים, שם למד עברית באולפן. בהמשך למד לתואר ראשון בפסיכולוגיה ופילוסופיה באוניברסיטה העברית.
במלחמת יום הכיפורים ב-1973, החל עומר לעבוד עם חיילים הלומי קרב. למד לתואר שני ודוקטורט בפסיכולוגיה בירושלים, ועבר לארצות הברית, שם עשה פוסט דוקטורט באוניברסיטת הרווארד. הוסמך כפסיכולוג קליני ב-1981.
אורלי גולדווסר
ביוגרפיה
גולדווסר עסקה בחקר הולדת האלף בית המודרני, על בסיס עדויות שמקורן בעיקר מסרביט אל-ח'אדם. מקורה של השיטה, לטענתה, הוא מפגש של כורים כנענים דוברי שפות שמיות, שלא ידעו קרוא וכתוב, עם מצרים הכותבים בכתב ההירוגליפים. לפי תזה זאת, באמצע המאה ה-19 לפני הספירה המפגש היווה מקור השראה לכנענים ליצור את מערכת הסימנים שלימים תהיה האלף-בית המודרני, שאומץ על ידי הפיניקים ולאחר מכן על ידי היוונית והלטינית.
.
אורלי תורן
אורלי תורן (נולדה ב-4 ביולי 1959) היא פרופסור חבר במסלול המקצועי ב, מייסדת החוג לסיעוד ועומדת בראשו. עוסקת במחקר, מדיניות וניהול בסיעוד.
שימשה גם כמנהלת הסיעוד והמקצועות הפרא-רפואיים במרכז הרפואי שיבא, כסגנית ראש אגף איכות וניהול סיכונים במרכז רפואי הדסה וכיו״ר ועדת הלסינקי המוסדית למחקרים שאינם ניסוי בבני אדם.
ביוגרפיה
לאחר סיום לימודיה החלה לעבוד בבית החולים שיבא בתל השומר, והועסקה בעיקר כאחות עשתה ביחידה לטיפול נמרץ של ניתוחי לב-חזה. לאחר שמילאה מספר תפקידי ניהול, התמנתה לסגנית מנהלת הסיעוד בבית החולים השיקומי בתל השומר.
בין השנים 1986–1990 למדה באוניברסיטת תל אביב לתואר שני בניהול בפקולטה למנהל עסקים אותו סיימה בהצטיינות. בשנת 1998 קיבלה תואר דוקטור (בהצטיינות) בפקולטה לסיעוד שבאוניברסיטת פיטסבורג, שבפיטסבורג, פנסילבניה. נושא הדוקטורט שלה, בהנחיית פרופ' ז'קלין דנבר-יעקב, היה: "בריאות נפשית ופיזית של מושתלי לב כמנבאים על בריאותם של בני הזוג המטפלים, כשנה לאחר ההשתלה".
בגמר לימודי הדוקטורט חזרה לתפקיד של מנהלת הסיעוד והמקצועות הפרא-רפואיים של המרכז הרפואי שיבא, תפקיד שכלל ניהול של למעלה מ-2,500 עובדים. בשנת 2008 עברה לעבוד במרכז רפואי הדסה, ירושלים, כסגנית מנהלת אגף הסיעוד למחקר ופיתוח, ולאחר מכן כסגנית מנהל האגף לאיכות, בטיחות וניהול סיכונים. הייתה שותפה לסגל המייסד של עמותה ישראלית למחקר בסיעוד, יזמה ועמדה בראש הקבוצה שקיימה כנס בינלאומי בירושלים.
בשנת 2017 הוזמנה על ידי הקריה האקדמית אונו להקים את החוג ללימודי הסיעוד ולעמוד בראשו.
היא חברה בארגונים וועדות בישראל ובכללם לשכת האתיקה של האחים והאחיות בישראל, יו"ר ועדת המחקר של לשכת האתיקה של האחיות, סוקרת מחקרים ומענקי מחקר של המכון הישראלי לחקר מדיניות בריאות בישראל ועוד.
כתבה וערכה יחד עם אורלי פיקר את הספר "מנהיגות בלבן - ניהול סיעוד בבתי חולים".
תורן עוסקת בעיקר בתחומי כוח אדם במערכת הבריאות, ובמדיניות בריאות, שכוללת איכות וניהול סיכונים, כמו גם אתיקה ומוסר.
משפחה
אורלי תורן היא אם לשני ילדים.
פרס בחירת הקהל לזמרת השנה
פרס בחירת הקהל לזמרת השנה (באנגלית: People's Choice Awards for Favorite Female Artist) הוא פרס אמריקאי שנתי להוקרת אמנים בתעשיית הבידור לפי הצבעת הקהל. הטקס משודר מאז שנת 1975.
נכון לשנת 2022, ריבה מקנטייר מחזיקה בשיא הזכיות בקטגוריה זו עם שישה פרסים, כאשר זכתה בשנים 1992, 1994-1998. האמניות אוליביה ניוטון-ג'ון, ולין אנדרסון היו לאמניות הראשונות הזוכות בפרס זה, כשאר זכו בו בשנת 1975. ניקי מינאז' הייתה לזמרת הראפ הראשונה שזוכה בפרס כאמנית סולו, כאשר זכתה בפרס הזה בשנת 2018. הזמרת האמריקאית טיילור סוויפט זכתה בפרס שלוש פעמים, וקייטי פרי זכתה גם בשלושה פרסים, ושברה את השיא לאמנית היחידה בעשור השני שזוכה בפרס זה שלוש פעמים ברציפות. סוויפט מחזיקה גם בשיא במספר המועמדויות עם תשעה מועמדויות. הזמרת הבריטית-האוסטרליה אוליביה ניוטון-ג'ון נהפכה לזמרת הראשונה בהיסטוריה שזכתה בפרס ולא נולדה בארצות הברית.
הזמרת הקולומביאנית שאקירה נהפכה לזמרת הספרדיה הראשונה אשר מועמדת בפרס זה, כאשר הועמדה בשנת 2007, על שיתוף פעולתה יחד עם ביונסה בשירם "Beautiful Liar" שנהפך לשיר להיט הקיץ באותה התקופה.
הזמרת ה-R&B וההיפ-הופ מייגן דה סטליון הייתה מועמדת לפרס שלוש פעמים, אך מעולם לא זכתה בו, ובכך נהפכה לראפרית הראשונה שלא זוכה בפרס זה.
סלוצק (כדורגל)
"סלוצק" (Слуцк) הוא מועדון כדורגל בלארוסי מהעיר סלוצק, המתמודד בתחרויות מקצועניות מאז 2008. בעונת 2013 העפיל לראשונה לליגת העל הבלארוסית.
היסטוריה
בשנים 2000–2007, שיחק המועדון בליגה הראשונה של מחוז מינסק. במהלך תקופה זו, זכה פעמיים באליפות המחוז - בשנת 2002 וב-2007.
בשנת 2008 המועדון העפיל לראשונה לליגה השנייה של בלארוס. בעונה הראשונה סיים במקום החמישי. בשנה שלאחר מכן במקום הרביעי.
בשנת 2011 המועדון נרשמה כעמותה ציבורית בשם מועדון כדורגל ספורט סלוצק והפכה רשמית לקבוצה עירונית. בשל שיפוץ אצטדיון העיר בסלוצק, הקבוצה אירחה את כל משחקיה הביתיים באצטדיון שחטאר בסליהורסק. בעונת הבכורה בליגה הראשונה, הקבוצה סיימה במקום החמישי. בשנת 2012 שוב נערכו משחקי בית בתחילת העונה בסליהורסק, אך כבר ביוני, לאחר הקמתם של שני יציעים נוספים, אירח האצטדיון העירוני בסלוצק את משחקי הליגה הראשונה. בסוף העונה הקבוצה, שגדלה משמעותית, שוב עלתה למקום החמישי. במהלך העונה הקבוצה הפסידה מספר רב של נקודות במשחקים עם מתחרים ישירים, שמנעו ממנה להיצמד לצמרת הטבלה.
בעונת 2013 הקבוצה נאבקה מול קבוצת "הורודיה" על גישה ישירה לליגת העל וסיימה לבסוף במקום השני. עם זאת, לאחר הירידה ביכולות המתחרה הישירה, סלוצק טיפסה למקום הראשון אחרי המחזור ה-21 ובהמשך הצליחה להבטיח העפלה לליגת העל, לראשונה בתולדותיה.
בשנת 2014 שיחקה בפרמייר ליג הבלארוסי ובעונתה הראשונה סיימה במקום התשיעי.
בשנת 2017 נפתח בית הספר לספורט בחסות מועדון סלוצק.
בשנת 2020 נצמדה לצמרת טבלת הליגה, שנערכה למרות התפרצות נגיף הקורונה בבלארוס.
תארים
אליפות מחוז מינסק הליגה הראשונה
אצטדיון
אצטדיון הקבוצה הוא האצטדיון העירוני בסלוצק, בעל תכולה של 1,896 מושבים בשני יציעים. היציע המערבי שופץ בשנת 2013.
פט מקרורי
פטריק (פט) לויד מקרורי (באנגלית: Patrick Lloyd "Pat" McCrory; נולד ב-17 באוקטובר 1956) הוא פוליטיקאי אמריקאי שכיהן כמושל קרוליינה הצפונית משנת 2013 ועד ינואר 2017. קודם לכן כיהן כראש העיר שארלוט במשך 14 שנים.
ביוגרפיה
מקרורי גדל במחוז גילפורד שבקרוליינה הצפונית. הוא סיים תואר ראשון בחינוך ובמדע המדינה בקטוובה קולג' ולאחר לימודיו עבר לשארלוט, שם עבד בחברת תשתיות החשמל דיוק אנרג'י במשך 28 שנים.
ב-1989 נבחר למועצת העיר שארלוט וכיהן כחבר מועצה במשך שלוש קדנציות. ב-1995 נבחר לראש העיר שארלוט, וכיהן בתפקיד עד דצמבר 2009. ב-2008 התמודד ללא הצלחה בבחירות למשרת מושל המדינה, לאחר שהפסיד ליריבתו בוורלי פרדו מהמפלגה הדמוקרטית ברוב של 50.2% מול 46.9%. לאחר תקופת כהונתו כראש העיר עבד במשרד עורכי דין Moore & Van Allen ושותף בחברת הייעוץ מקרורי ושות' שייסד אחיו פיל.
ב-2012 נבחר למושל קרוליינה הצפונית ברוב של 54.6%, והושבע לתפקיד בינואר 2013. הוא התמודד לכהונה שנייה בנובמבר 2016 אך הפסיד לרוי קופר. ב-2022 התמודד בבחירות מקדימות של המפלגה הרפובליקנית לקראת הבחירות לסנאט, אך הפסיד לטד באד.
מקרורי נשוי לאן.
בריסל (מחוז)
אזור בריסל (בצרפתית: Bruxelles; בהולנדית: Brussel; בגרמנית: Brüssel; רשמית: אזור הבירה בריסל; בצרפתית: Région de Bruxelles-Capitale; בהולנדית: Brussels Hoofdstedelijk Gewest; בגרמנית: Region Brüssel-Hauptstadt) הוא עיר הבירה דה פקטו של האיחוד האירופי, והמטרופולין הגדול ביותר בבלגיה. הוא מורכב מ-19 ערים, בהן העיר בריסל - עיר הבירה של בלגיה ומקום מושבן של ממשלות הקהילה הוולונית והקהילה הפלמית של בלגיה.
באזור נמצאים מספר מוסדות פוליטיים חשובים של האיחוד האירופי: הנציבות האירופית, המועצה האירופית, מועצת האיחוד האירופי ואחד ממושביו של הפרלמנט האירופי. כמו כן נמצא באזור המטה הראשי של נאט"ו.
באזור מדוברות באופן רשמי, שתי שפות, צרפתית והולנדית, וכל השלטים הרשמיים נכתבים בשתיהן. בפועל, השפה השולטת בעיר היא צרפתית.
קישורים חיצוניים
Brussel
טיסטרדוש
טיסטרדוש (בהונגרית: Tiszatardos), הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסטרדוש קטנה משמעותית בעשרות השנים האחרונות מ-324 תושבים בשנת 1990 עד 215 תושבים בשנת 2018 (ירידה של כ-33%).
בטיסטרדוש חיו מעט יהודים.
אדם סאלאי
קריירת מועדונים
סאלאי שיחק כנער במועדונים בודפשט הונבד ואויפשט מהונגריה, ובגיל 17 עבר לגרמניה, כאשר חתם בשטוטגרט. סאלאי שיחק בקבוצות הנוער של שטוטגרט, ובשנת 2006 החל לשחק בקבוצת המילואים של המועדון, ששיחקה בליגה האזורית הדרומית, שהייתה אז השלישית בהיררכיית הליגות בגרמניה. בעונת 2006/07 הבקיע סאלאי חמישה שערים ב-33 הופעות והציג יכולת טובה מאוד. בקיץ 2007 נרכש סאלאי על ידי ריאל מדריד קסטיליה, קבוצת המילואים של ריאל מדריד ששיחקה אז בליגה הספרדית השלישית, תמורת כחצי מיליון אירו. בעונת הבכורה שלו במועדון, 2007/08, הבקיע סאלאי ארבעה שערי ליגה וסיים עמה במקום החמישי בליגה. בעונתו השנייה במועדון, 2008/09, סיים סאלאי עם הקבוצה במקום השישי ולא הצליח להעפיל עמה לליגת המשנה הספרדית, אך המשיך להציג יכולת טובה מאוד והבקיע 16 שערי ליגה. לאחר שפתח את עונת 2009/10 בריאל מדריד קסטיליה, והבקיע שלושה שערים ב-13 הופעות, עבר סאלאי במחצית העונה בהשאלה למיינץ 05 מהבונדסליגה.
את הופעת הבכורה שלו במיינץ 05 בבונדסליגה ערך סאלאי בינואר 2010 כשנכנס כמחליף בהפסד 2–4 לבאייר לברקוזן. באפריל 2010 הבקיע סאלאי את שער הבכורה שלו במועדון, בניצחון 0–1 על בורוסיה דורטמונד. שער זה היה היחיד של סאלאי עד לתום עונה זו, אותה סיימה מיינץ במקום התשיעי בבונדסליגה. בעונת 2010/11 סאלאי היה חלק מעונה טובה מאוד של מיינץ, אותה סיימה הקבוצה במקום החמישי בליגה, כשהוא משתף פעולה בהתקפה עם אנדרה שורלה, ומבקיע ארבעה שערים ב-20 הופעות. סאלאי פתח עם מיינץ את העונה עם שבעה ניצחונות רצופים, כשהוא מבקיע שני שערי ניצחון יוקרתיים, האחד בניצחון 3–4 על וולפסבורג, והשני בניצחון 1–2 על באיירן מינכן. לאחר מכן, נפצע סאלאי בתחילת הסיבוב השני של הליגה במשחק הליגה מול פ.צ. קייזרסלאוטרן, והחמיץ את יתר העונה, וגם מחצית מעונת 2011/12. סאלאי חזר למגרשים בינואר 2012, ושיחק מחצית אחת בהפסד 2–3 לבאייר לברקוזן. עד לסיום עונת 2011/12 חזר סאלאי להרכב הקבוצה, והבקיע שלושה שערים, בעונה אותה סיימה מיינץ במקום ה-13. בעונת 2012/13 הבקיע סאלאי את השלושער הראשון בקריירה, בניצחון 0–3 על הופנהיים באוקטובר 2012. את עונת 2012/13 סיים סאלאי עם 13 הבקעות, והפך להונגרי שהבקיע הכי הרבה שערים בעונה אחת בבונדסליגה, ובכך עקף את לאיוש דטארי שהבקיע 11 שערים במדי איינטרכט פרנקפורט בעונת 1987/88, ואת ואסילה מיריוטה שהבקיע 11 שערים במדי אנרגי קוטבוס בעונת 2000/01. יכולתו הטובה של סאלאי לא נעלמה מעיני המועדונים הגדולים, והורסט הלדט, המנהל המקצועי של שאלקה 04 הביע רצון להחתימו.
בקיץ 2013 עזב סאלאי את מיינץ 05, וחתם לארבע עונות בשאלקה 04 מהבונדסליגה. בהופעת הבכורה שלו בליגה במדי שאלקה, הבקיע סאלאי את השער האחרון בתיקו 3-3 מול המבורג. במוקדמות ליגת האלופות הבקיע סאלאי צמד בניצחון החוץ 2–3 על פאוק סלוניקי לאחר 1-1 במשחק הביתי, וסייע לשאלקה להעפיל לשלב הבתים של ליגת האלופות. סאלאי ושאלקה הודחו בשמינית הגמר על ידי ריאל מדריד. בבונדסליגה סאלאי הבקיע שבעה שערי ליגה בעונת 2013/14, וסיים עם הקבוצה במקום השלישי.
ביולי 2014, לאחר עונה אחת בלבד בשאלקה, נמכר סאלאי להופנהיים תמורת שישה מיליון אירו. בהופעת הבכורה שלו במועדון, הבקיע סאלאי שער בניצחון 0–2 על אאוגסבורג. את עונת 2014/15 סיים סאלאי עם ארבעה שערים, וקבוצתו סיימה במקום השמיני בבונדסליגה. את עונת 2015/16 פתח סאלאי בהופנהיים, אך מיעט מאוד לשחק ולא הבקיע כלל, ובמחצית העונה הושאל להנובר 96 עד לסיום העונה. סאלאי ערך 12 הופעות במדי האנובר, בהן לא הבקיע כלל, וקבוצתו נשרה אל הבונדסליגה השנייה. בקיץ 2016 חזר סאלאי להופנהיים מההשאלה, ובעונת 2016/17 הבקיע שמונה שערים ב-22 הופעות, וסיים עם קבוצתו במקום הרביעי בבונדסליגה. בעונת 2017/18 הבקיע סאלאי חמישה שערים ב-18 הופעות, וסיים עם הופנהיים במקום השלישי, שהקנה לה השתתפות בליגת האלופות.
ב-27 באוגוסט 2019 חזר סאלאי למיינץ 05 וחתם לשנתיים.
ב-15 בפברואר 2022 חתם בפ.צ. בזל עד 2023.
קריירה בינלאומית
סאלאי שיחק והצטיין בנבחרות הונגריה הצעירות. את הופעת הבכורה שלו בנבחרת הונגריה הבכירה עשה שאלאי כשנכנס בדקה ה-84 של ההפסד 0–1 לנבחרת ישראל במשחק ידידות בפברואר 2009. סאלאי השתתף עם נבחרת הונגריה בטורניר מוקדמות יורו 2012, ואת שלושת שערי הבכורה שלו הבקיע באוקטובר 2010 בניצחון 0–8 על סן מרינו בטורניר זה. כעבור ארבעה ימים הוסיף סאלאי שער נוסף בניצחון 1–2 על פינלנד. עם זאת, נבחרת הונגריה לא הצליחה להעפיל ליורו 2012 עצמו. סאלאי הבקיע שני שערים עבור נבחרת הונגריה במוקדמות מונדיאל 2014 - אירופה, אך גם לטורניר מונדיאל 2014 כשלו סאלאי והונגריה להעפיל.
בתחילת טורניר מוקדמות יורו 2016, באוגוסט 2014, הודיע סאלאי על פרישה מנבחרת הונגריה, כל עוד מאמן אותה אטילה פינטר. כעבור כשלושה שבועות פוטר פינטר מאימון הנבחרת, ומונה במקומו פאל דרדוי כמאמן זמני, וסאלאי הצהיר על חזרתו לנבחרת. במהלך טורניר המוקדמות, הבקיע סאלאי שער אחד, בניצחון 0–1 על איי פארו באוקטובר 2014. סאלאי והונגריה הצליחו להעפיל ליורו 2016 עצמו, לאחר שסיימו את טורניר המוקדמות במקום השלישי בבית, והדיחו בפלייאוף את נורווגיה. זו הייתה השתתפות ראשונה של הונגריה בטורניר גדול מאז מונדיאל 1986. סאלאי הבקיע שער אחד עבור הונגריה בטורניר זה, בניצחון 0–2 על אוסטריה. הונגריה וסאלאי סיימו את שלב הבתים במקום הראשון המפתיע, אך הודחו בשמינית הגמר לאחר תבוסה 0–4 לבלגיה.
סאלאי נטל חלק במוקדמות מונדיאל 2018 - אירופה עם נבחרת הונגריה, ואף הבקיע חמישה שערים בטורניר זה, לרבות צמד בהפסד הביתי 2–3 לשווייץ, אך הונגריה וסאלאי כשלו להעפיל למונדיאל 2018 עצמו.
Legnano Type A 6/8 HP
Legnano Type A 6/8 HP (באיטלקית: FIAL Tipo A 6/8 HP) היא מכונית בסגנון מכונית עידן פליז מתוצרת יצרנית הרכב האיטלקית "Fabbrica Italiana Automobili Legnano" (ראשי תיבות: "Fial" ).
מפעל החברה מוקם בעיר לניאנו במחוז לומברדיה באיטליה.
"Fabbrica Italiana Automobili Legnano"
החברה "Fabbrica Italiana Automobili Legnano" נוסדה על ידי "Guglielmo Ghioldi" ועסקה בבניית אופנועים, מכוניות ומנועי מטוסים ברישיון עבור חברת "Blériot Aéronautique".
היצרן "Fabbrica Italiana Automobili Legnano" פעל בין השנים 1906–1915.
מתחרה של "Fabbrica Italiana Automobili Legnano" הייתה יצרנית הרכב פיאט (Fabbrica Italiana Automobili Torino) שנוסדה בשנת 1899. בשנת 1901 בנתה את דגמי ה-פיאט 8 HP, ה-פיאט 10 HP, וה-פיאט 12 HP, בשנת 1903 את דגם ה-"Fiat 16-20 HP" ובשנת 1905 את דגם הפיאט ברווטי.
עונת 1939/1940 בסרייה א'
עונת 1939/1940 בסרייה א' הייתה העונה ה-40 של התחרות שאורגנה על ידי התאחדות הכדורגל האיטלקית. המשחקים החלו ב-17 בספטמבר 1939 והסתיימו ב-2 ביוני 1939.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
פיורנטינה וונציה היו הקבוצות שהעפילו מליגת משנה.
אמברוזיאנה זכתה באליפות בפעם החמישית בתולדות המועדון. בסיום העונה לליגת משנה ירדו סמפיירדרנסה ומודנה. במקום הקבוצות שירדו לסרייה א' העפילו אטאלנטה וליבורנו.
כדורגלנים מצטיינים
אלדו בופי שחקנה של מילאן כבש 24 שערים וזכה בתואר מלך השערים. זאת בפעם השנייה ברציפות.
רנו 15
במהלך שנות הייצור, יוצרו 209,887 יחידות.
בשנת 1972 בתחרות מכונית השנה באירופה זכה דגם רנו 15 במקום השני, עם 107 נקודות. במקום הראשון זכתה פיאט 127 עם 239 נקודות. מרצדס SL350 זכה במקום השלישי עם 96 נקודות.
עוגיית מזל
עוגיית מזל היא עוגייה שמוגשת בבמסעדות סיניות-אמריקאיות ובתוכה פיסת נייר אשר שעליה מודפסות מילות חוכמה או נבואה.
הרעיון של עוגיית המזל הוצג לראשונה בתחילת המאה ה-20 על ידי מאקוטו האג'יוורה ב"גן התה היפני", בפארק שער הזהב שבסן פרנסיסקו, כמנת כיבוד בזמן התהלכות בגן התה. משפחת האג'יוורה לא התמצאה בעסקים, וכך העוגייה מעולם לא נרשמה כפטנט מסוג שהוא (שם, זכויות יוצרים, העוגייה עצמה וכו').
בתרבות
העוגיות מעטרות את שער הספר "מצרפי המקרים" שכתב הסופר הישראלי יואב בלום, ויש להם חלק כלשהו בעלילה.
ריק פיטינו
ריצ'רד אנדרו "ריק" פיטינו (באנגלית: Richard Andrew "Rick" Pitino; נולד ב-18 בספטמבר 1952) הוא מאמן כדורסל אמריקאי המשמש כמאמן קבוצת אוניברסיטת איונה, וכן כמאמן נבחרת יוון. אימן בעברו את קבוצות ליגת ה-NBA ניו יורק ניקס (1987–1989) ובוסטון סלטיקס (1997–2001), את קבוצות ליגת המכללות אוניברסיטת בוסטון (1978–1983), אוניברסיטת פרובידנס (1985–1987), אוניברסיטת קנטקי (1989–1997) ואוניברסיטת לואיוויל (2001–2017), ואת קבוצת פנאתינאיקוס מליגת העל היוונית והיורוליג.
בשנת 2013 הוצג בהיכל התהילה של הכדורסל, כמאמן.
קריירת משחק בליגת המכללות
פיטינו נולד בעיר ניו יורק, וגדל בכפר בייוויל הסמוך. בין השנים 1970–1974 למד באוניברסיטת מסצ'וסטס, ושיחק בקבוצת הכדורסל שלה לצדו של אל סקינר, אשר הפך גם הוא למאמן מכללות מעוטר. בעונות 1973 ו-1974 שימש פיטינו כרכז הפותח של הקבוצה, ורשם ממוצעים של 4.7 נקודות ו-5.6 אסיסטים למשחק.
השנים הראשונות
מיד עם סיום לימודיו האקדמיים הצטרף פיטינו לצוות האימון של קבוצת אוניברסיטת הוואי, ושנתיים לאחר מכן עבר לשמש כעוזר מאמן בקבוצת אוניברסיטת סירקיוז, תחת המאמן חבר היכל התהילה של הכדורסל ג'ים בייהיים.
בשנת 1978, לאחר שנתיים בסירקיוז, מונה למאמן הראשי של קבוצת אוניברסיטת בוסטון. בעונתו החמישית והאחרונה בתפקיד, 1982/1983, העפילה הקבוצה לטורניר אליפות המכללות לראשונה מזה 24 שנים, אולם הודחה ממנו כבר בסיבוב הראשון. באותה עונה שיחק תחת פיטינו הרכז והמאמן לעתיד ברט בראון.
לקראת עונת הצטרף לצוות האימון של ניו יורק ניקס מליגת ה-NBA, תחת המאמן הראשי יובי בראון. בשתי עונותיו עם הניקס בלט בקבוצה שחקן האולסטאר ברנרד קינג.
בשנת 1985 חזר פיטינו לליגת המכללות, כאשר מונה למאמן הראשי של קבוצת אוניברסיטת פרובידנס, במקומו של ג'ו מולאני. בעונת 1986/1987 הדריך את הקבוצה להעפלתה השנייה אי פעם לשלב פיינל פור טורניר אליפות המכללות, אך במשחק חצי הגמר הפסידה פרובידנס בתוצאה 63–77 מול אוניברסיטת סירקיוז, בה שיחקו דריק קולמן, רוני סייקלי ושרמן דאגלס. השחקן המוביל בקבוצתו של פיטינו היה הרכז בילי דונובן, אשר קלע 20.6 נקודות ומסר 7.1 אסיסטים בממוצע למשחק.
ניו יורק ניקס
ביולי 1987, לאחר שתי עונות בפרובידנס, מונה פיטינו למאמן הראשי של ניו יורק ניקס, במקומו של בוב היל. בעונת רשמה הקבוצה את מאזנה הטוב ביותר מזה 16 שנים (52–30), הודות ליכולת טובה של שחקניה הצעירים פטריק יואינג, מארק ג'קסון וצ'ארלס אוקלי. בפלייאוף 1989 הודחו הניקס בסיבוב השני על ידי שיקגו בולס, בתוצאה 2–4. בסיום אותה עונה התפטר מאימון הקבוצה, והוחלף בידי עוזרו סטו ג'קסון.
אוניברסיטת קנטקי
לקראת עונת 1989/1990 מונה למאמן קבוצת אוניברסיטת קנטקי, במקומו של חבר היכל התהילה אדי סוטון. ב-3 מתוך 8 עונותיו בקנטקי הוליך את ה"ויילדקטס" לשלב פיינל פור טורניר המכללות – בעונות 1992, 1996 ו-1997. בשנת 1992 הפסידה הקבוצה במשחק חצי הגמר מול אוניברסיטת מישיגן (בתקופת ה-"Fab Five"), על אף הצטיינותו של ג'מאל משבורן. בשנת 1996 זכתה קנטקי באליפות ליגת המכללות השישית בתולדותיה, לאחר שגברה על אוניברסיטת סירקיוז במשחק הגמר. באותה עונה שיחקו בקנטקי תשעה שחקני NBA לעתיד, בהם אנטואן ווקר, טוני דלק, דרק אנדרסון, וולטר מקארתי ורון מרסר. בשנת 1997 העפילו הוויילדקטס בשנית למשחק גמר אליפות הטורניר, אולם הפסידו בו מול אוניברסיטת אריזונה. לאורך תקופתו כמאמן הקבוצה, העמידה קנטקי מאזן כולל של 219 ניצחונות ו-50 הפסדים (81.4%).
בוסטון סלטיקס
בשנת 1997 חזר פיטינו לליגת ה-NBA, כאשר מונה לתפקידי המאמן והג'נרל מנג'ר של בוסטון סלטיקס. בכל 3 עונותיו המלאות בתפקיד רשמה בוסטון מאזן ניצחונות שלילי, ובאף אחת מהן לא העפילה לשלב הפלייאוף. בינואר 2001, לאחר 34 משחקים בעונת, התפטר משני תפקידיו בבוסטון, ובמקומו מונו כריס וולאס (כג'נרל מנג'ר) וג'ים אובראיין (כמאמן). לאורך 3 וחצי העונות רשמה הקבוצה מאזן ניצחונות שלילי 102–146 (41.1%), ובלטו בה השחקנים הצעירים אנטואן ווקר, רון מרסר ופול פירס.
אוניברסיטת לואיוויל
בעונת 2015/2016 השעתה את עצמה קבוצת האוניברסיטה מכל השתתפות בליגת המכללות, בתגובה לחקירה של שערוריית נערות ליווי בה הייתה מעורבת הקבוצה בין השנים 2010–2014. על פי מסקנות החקירה, נמצא כי אחד ממנהלי קבוצת הכדורסל, אנדרה מגי, "שילם" למגויסים לקבוצה באמצעות שירותי מין שסיפק להם במהלך מסיבות בקמפוס האוניברסיטה. ביוני 2017 האשים איגוד ליגת המכללות את פיטינו בכך שכשל בפיקוח על קבוצת הכדורסל, ועל כן הוא הושעה לחמישה משחקים. בסיום עונת 2016/2017 עזב פיטינו את אימון אוניברסיטת לואיוויל, לאחר 16 עונות רצופות; מאזנה הכולל של הקבוצה לאורך התקופה עומד על 416 ניצחונות ו-143 הפסדים (74.4%). מלבד כוכבי עונת האליפות של 2013, שיחקו תחת פיטינו גם שחקני ה-NBA לעתיד פרנסיסקו גרסיה, ארל קלארק, טרי רוזיר, דיימיון לי ודונובן מיטשל, בין היתר. כעונש על שערוריית נערות הליווי, הודיעה ליגת המכללות בפברואר 2018 על מחיקת כל הישגי הקבוצה בין דצמבר 2010 לאפריל 2014, כולל הזכייה באליפות עונת 2013.
פילמון ולה
פילמון ברטולומה ולה הבן (באנגלית: .Filemón Bartolomé Vela Jr; נולד ב-13 בפברואר 1963) הוא פוליטיקאי ומשפטן אמריקאי, שכיהן כחבר בית הנבחרים של ארצות הברית מטעם מחוז הקונגרס ה-34 של מדינת טקסס, מאז 2013. ולה, חבר המפלגה הדמוקרטית, ייצג מחוז קונגרס השוכן בדרום טקסס בין הערים קורפוס כריסטי ובראונסוויל.
ריק פיטינו
פנאתינאיקוס
ב-26 בדצמבר 2018 מונה פיטינו למאמן הראשי של קבוצת פנאתינאיקוס היוונית, במקומו של צ'אבי פסקואל. באותה עונה זכתה פנאתינאיקוס הן באליפות ליגת העל היוונית והן בגביע היווני, בהובלתם של השחקנים ניק קלאת'ס, קית' לנגפורד ודשון תומאס, אולם הודחה מפלייאוף היורוליג כבר ברבע הגמר, לאחר שהפסידה מול ריאל מדריד בתוצאה 0–3. בסיום העונה עזב פיטינו את הקבוצה, אך כבר בנובמבר 2019 חזר לאמן אותה, במקומו של ארגיריס פדולאקיס. בעונת 2019/2020 הוכתרה פנאתינאיקוס כאלופת הליגה היוונית בפעם השלישית ברציפות, הודות למאזן הטוב ביותר בליגה (18–2) בעת השבתתה בעקבות מגפת הקורונה.
אוניברסיטת איונה
במרץ 2020 עזב פיטינו את פנאתינאיקוס, ומונה למאמן הראשי של קבוצת אוניברסיטת איונה אשר בעיר ניו רושל.
פילמון ולה
ביוגרפיה
ב-1987 השלים ולה באוניברסיטת טקסס באוסטין לימודי תואר שני במשפטים. בתיק המשפטי "איגוד בתי הספר אדינבורג נגד לנדמארק" ייצג את עיריית אדינבורג, אשר נאבקה למען הרחבת המימון שלה. בעקבות תוצאות מפקד האוכלוסין של ארצות הברית שהתקיים בשנת 2010, נוצר מחוז הקונגרס ה-34 של טקסס. לקראת הבחירות ב-2012, החליט ולה להתמודד לייצוג המחוז. בבחירות המקדימות שהתקיימו במפלגה הדמוקרטית ב-29 במאי 2012 גבר על שבעה מיריביו וזכה ב-40 אחוז מהקולות. עם זאת, משלא גרף לפחות 50%, התמודד בסיבוב שני ב-31 ביולי בו גבר על יריבו עם 67%. בבחירות הכלליות ניצח את ג'סיקה ברדשו, מועמדת המפלגה הרפובליקנית, וזכה בכ-62% מקולות הבוחרים.
ריק פיטינו
נבחרות לאומיות
בשנת 2010 מונה פיטינו למאמן נבחרת פוארטו ריקו בכדורסל, אולם עד לשנת 2015 לא אימן את הקבוצה בפועל בשל התנגשויות עם לוח הזמנים של ליגת המכללות, בה אימן במקביל. בטורניר אליפות האמריקות בכדורסל 2015 הדריך לראשונה את נבחרת פוארטו ריקו, אשר סיימה במקום החמישי בטורניר (מתוך 10 נבחרות).
פילמון ולה
ביוגרפיה
עם התכנסות הקונגרס ה-113 של ארצות הברית, ולה הושבע לתפקידו. ביולי 2013 עזב ולה את השדולה ההיספנית בקונגרס בשל התנגדותו ל"תיקון הובן-קורקר", שקשר את ביטחון בגבול ארצות הברית–מקסיקו למסלול לאזרחות אמריקאית. לדבריו, "הקמת גדר גבול נוספת תתקע טריז בין קהילות השוכנות על גבול, אשר מאוחדות מבחינה תרבותית". בינואר 2021 הועמד בידי הנשיא הנבחר של ארצות הברית ג'ו ביידן לסגן יו"ר הוועדה הדמוקרטית הלאומית. ב-21 בינואר נכנס לתפקידו כאחד מארבעת של סגניו של יו"ר הוועדה ג'יימי הריסון לצדם של גרטשן ויטמר, תמי דקוורת' וקן מרטין. בשנים 2019-2017 היה סגן יו"ר ועדת החקלאות של בית הנבחרים, עד אשר החלפיה אותו אלמה אדמס.
ריק פיטינו
נבחרות לאומיות
בנובמבר 2019 מונה למאמן נבחרת יוון, במקומו של תנאסיס סקורטופולוס, לקראת אולימפיאדת טוקיו. כבר בעת המינוי פורסם כי הוא זמני, ומיד לאחר האולימפיאדה (אם יוון תעפיל אליו), יוחלף פיטינו בחזרה על ידי סקורטופולוס.
פילמון ולה
ביוגרפיה
במרץ 2021, לקראת בחירות 2022, הכריז ולה על פרישתו מהקונגרס. פרישתו באה על רקע חלוקה מחודשת של מפת מחוזות הקונגרס בטקסס. ולה, שמחוזו בעל הרוב הלטיני ושמשתרע ממזרח עמק ריו גראנדה צפונה בואכה סן אנטוניו, זוהה כיעד פוטנציאלי להדחה בידי המפלגה הרפובליקנית. לאחר שהנשיא לשעבר דונלד טראמפ שיפר את שיעורי התמיכה בו באזור זה, ולה נאלץ להתמודד עם צמצום הפופולריות שלו במחוז ביתו.
ב-24 במרץ 2022 הודיע ולה כי בכוונתו להתפטר ממושבו בבית הנבחרים בטרם יתפזר הקונגרס ה-117 של ארצות הברית, ובכך לסיים את כהונתו מוקדם מן הצפוי.
גביע העולם בכדורסל 2014
גביע העולם בכדורסל לשנת 2014 הוא טורניר כדורסל בינלאומי למדינות שנערך בספרד בתאריכים 30 באוגוסט 2014 - 14 בספטמבר 2014, ואורגן על ידי התאחדות הכדורסל הבינלאומית (פיב"א), והתאחדות הכדורסל הספרדית. בפעם הרביעית מאז האליפות שנערכה ב-1986 השתתפו בטורניר 24 נבחרות. כתוצאה מכך, שלב הבתים של התחרות נערך בארבע ערים שונות, כאשר השלבים המתקדמים נערכו בערים מדריד וברצלונה. משחק הגמר התקיים במדריד, ובו ניצחה נבחרת את נבחרת  129–92, ובכך זכתה בטורניר בפעם החמישית והשנייה ברציפות והבטיחה את השתתפותה בטורניר הכדורסל באולימפיאדת ריו דה ז'ניירו (2016).
הזכייה של ספרד באירוח הטורניר הוכרזה ב-23 במאי 2009 בשיקגו, לאחר הליך ההצבעה של ראשי פיב"א שהעדיפו את ספרד על פני ההצעות של סין ואיטליה.
ב-26 בינואר2012 הכריזה פיב"א רשמית על שינוי שם הטורניר מ"אליפות העולם בכדורסל" ל"גביע העולם בכדורסל".
העפלה לאליפות
24 הנבחרות שמשתתפות בטורניר חולקו לשש דרגות, והוגרלו לארבעה בתים בני שש קבוצות כל אחד. ארבע הראשונות בניקוד בכל בית יעפילו לשלב שמינית הגמר. משלב זה ההתמודדות תמשיך בשיטת גביע.
החלוקה לבתים
דרג א' כולל את ארבע הנבחרות הטובות ביותר לפי דירוג פיב"א, בעוד שהדרגים האחרים חולקו לפי אזורים גאוגרפיים וסיבות ספורטיביות.
הערים המארחות
משחקי הטורניר נערכו בשש ערים שונות:
בית ב'
אולם: היכל סן פבלו, סביליה
לוח משחקים:
בית ג'
אולם: ביסקאיה ארנה, בילבאו
לוח משחקים:
בית ד'
אולם: גראן קנריה ארנה, לאס פאלמאס דה גראן קנריה
לוח משחקים:
דירוג סופי
ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי המקום בו הנבחרת סיימה את הבית המוקדם, במקרה של שוויון לפי מספר הניצחונות-הפסדים, במקרה של שוויון לפי יחס הסלים ובמקרה של שוויון ביחס הסלים לפי דירוג פיב"א לפני תחילת התחרות.
ארפטק
ארפטק (בהונגרית: Érpatak) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית ארפטק קטנה עם השנים. כך, בשנת 1990 היו בכפר 1,877 תושבים ובשנת 2020 רק 1,636 תושבים.
הכפר ואזורו מיושבים לסירוגין מאז המאה ה-12.
א-מיניות אפורה
דגל הא-מיניות האפורה הכולל את הצבעים שחור, אפור, לבן וסגול משמש להצגת הקהילה הא-מינית האפורה כאשר הפס האפור מייצג את תחום המיניות האפורה בתוך הקהילה.
ארפטק
יהודי ארפטק
היהודים חיו בארפטק במאה ה-18 ובמאה ה-19 ובמקום היה בית קברות יהודי. בשנת 1944 נרצחו רוב יהודי הכפר בשואת יהודי הונגריה.
א-מיניות אפורה
כללי
א-מיניות אפורה נחשבת לאזור האפור בין א-מיניות למיניות, שבו אדם עשוי לחוות משיכה מינית רק מדי פעם. המונח "דמיסקסואליות" הוטבע בשנת 2006 על ידי רשת א-מינית נראות וחינוך (AVEN). הקידומת "דמי-" נובעת מהדימידיום ("dimidium") בלטינית, שמשמעותה "מחולקת לשניים". המושג "דמיסקסואל" בא מהמושג המתואר כ-"באמצע הדרך בין" מיני עד א-מיני.
המונח "A-אפור" מכסה מגוון של זהויות תחת מטריית הא-מיניות, או על הספקטרום הא-מיני, כולל דמיסקסואליות. מונחים אחרים בספקטרום זה כוללים "א-מיניות" ו-"מיניות". הספקטרום הא-מיני האפור כולל בדרך כלל אנשים אשר לעיתים רחוקות מאוד חווים משיכה מינית, המורגשת, אם בכלל, רק בנסיבות ספציפיות. שרי לוקר, מחנכת למיניות במכללת המורים של אוניברסיטת קולומביה, טענה במהלך ראיון עם מיקרופון כי מי שמזדהים תחת המושא א-מיניים אפורים "מרגישים שהם נמצאים באזור האפור שבין א-מיניות לעניין מיני טיפוסי יותר". לאדם המזדהה כא-מיני אפור עשויה להיות כול נטייה רומנטית, כיוון שזהויות מיניות ורומנטיות אינן בהכרח קשורות אחת לשנייה.
כלודומר
כלודומר (Chlodomer; בערך 495 - 21 ביוני 524) היה בנם של כלוביס הראשון, מלך הפרנקים ושל אשתו השנייה קלותילדה.
חייו
אחרי מות כלוביס הראשון (27 בנובמבר 511) ממלכת הפרנקים חולקה בין ארבעת בניו: תאודוריק, בנו בכורו של כלוביס מאשתו הראשונה (שהייתה נסיכה פרנקית), כלודומר, שהיה בנה בכורה של קלותילדה, ואחיו כילדברט וכלותאר. תאודוריק קיבל את מחציתה המזרחית של ממלכת הפרנקים ומלך כתיאודריך הראשון, מלך מץ, ואילו כלודומר התחלק עם שני אחיו במחציתה המערבית של ממלכת הפרנקים. הייתה זו ממלכת סואסון (או ממלכת סיאגריוס) לשעבר.
כילדברט הראשון הפך למלך פריז וקיבל גם את חלקו הצפוני של עמק הנהר סום, ואת חבלי הארץ שהפכו מאוחר יותר לברטאן, נורמנדי, מיין ואקיטן. כלותאר הראשון הקים את ממלכת נויסטריה, הפך את סואסון לבירתו, ומלבד הערים לאן, נויון, קמברה ומאסטריכט, שלט גם בחלקו התחתון של עמק הנהר מז.
אם כי תקופת שלטונו של כלודומר הייתה רצופה מלחמות, הוא עסק גם בענייני הממלכה. היות שהחזיק בתפקיד הרומאי לשעבר של מגיסטר מיליטום היה בסמכותו למנות בישופים. ב- 522, אחרי מותו של דניליוס בישוף טור, כלודומר מינה במקומו את אמאטיוס.
ב-523, בהשפעת אמם קלותילדה, שחפצה לנקום בזיגמונד, מלך בורגונדיה על כך שאביו גונדובד רצח את אביה ואת אימה, כלודומר, מלך אורליאן ושלושת אחיו יצאו למערכה נגד הבורגונדים. הם הביסו אותם, ואחרי שזיגמונד, אשתו ושני בניו נפלו בידיו של כלודומר הוא לקח אותם כאסירים לאורליאן. אולם, גונדומר, אחיו של זיגמונד, יצא בראש צבא בורגונדיה יחד עם בני בריתו האוסטרוגותים, כבש את בורגונדיה בחזרה מידי הפרנקים והוציא להורג את אנשי חיל המשמר שלהם.
ב- 1 במאי 524 כלודומר, מלך אורליאן הוציא להורג את זיגמונד, את אשתו ואת שני בניו, ואחרי כן יצא למערכה מחודשת נגד ממלכת בורגונדיה בעזרת אחיו תאודוריק הראשון. כלודומר נהרג בקרב וזרונטיה ( 21 ביוני 524), כאשר, אחרי שהביס את גונדומר ואת בני בריתו האוסטרוגותים, הם טמנו לו מלכודת. גונדומר המשיך לשלוט בממלכת בורגונדיה עשר שנים נוספות עד אשר ב-534 כלותאר הראשון וכילדברט הראשון פשטו על בורגונדיה וכבשו את העיר אוטן. גונדומר נהרג והמנצחים חילקו ביניהם את ממלכת בורגונדיה.
אחרי מות כלודומר, שלושת בניו נמסרו להשגחת אמו קלותילדה, בעוד שאחיו כלותאר הראשון נשא לאישה את אמם גונדיוק. אך לא היה בכך די כדי להשביע את רצונו של כלותאר הראשון, שרצה לספח לעצמו את נחלותיו של אחיו כלודומר. על פי החוק הסאלי היו חייבים לחלק נחלות אלה בין שלושת בניו של כלודומר. אך כילדברט הראשון שפחד כי המלכה קלותילדה תחלק את ממלכת אורליאן בין בניו של כלודומר, הזמין את אחיו כלותאר הראשון לפריז כדי להגיע להסכם על חלוקת נחלות אלה.
הם החליטו לרצוח את שלושת אחייניהם, או לקצץ את השיער הארוך שלהם, שהיה סמל להיותם בני מלוכה. כדי לתת תוקף חוקי למעשיהם, הם שלחו אל קלותילדה את ארקאדיוס (נכדו של סידוניוס אפולינאריס) עם זוג מספריים ועם חרב. הוא שאל אותה מה על בניה לעשות עם אחייניהם: להשאיר אותם בחיים כשהם קצוצי שיער, או להורגם. על פי הנוהג הגרמאני היה זה בסמכותה של המלכה בלבד להחליט מי יירש את הכתר, ועל פי המסורת הגרמאנית הכתר עבר בירושה קודם כל לאחים ורק אחר כך לבנים, לדודים ולאחיינים. קלותילדה השיבה: "אם אין הם מיועדים למלוך, מוטב לי לראותם מתים מאשר קצוצי שיער."
שני הדודים רצחו את גונתר ואת תיאודבאלד, בניו של אחיהם כלודומר, אך הבן הצעיר קלודואל הצליח להימלט. הוא קיצץ את שיער ראשו, הצטרף למנזר, ומאוחר יותר הפך לסן קלוד, אב מנזר נוז'אן. קלותילדה הניחה את גופות שני נכדיה על אלונקה והביאה אותם לקבורה בכנסיית השליחים בפריז, לצדם של כלוביס ושל ז'נבייב הקדושה.
קרחון אלג'י
קרחון אלג'י (באנגלית: Algie Glacier) הוא קרחון ברכס נאש, בחוף שקלטון, בשטח חסות רוס, שבאנטארקטיקה.
אורכו של הקרחון 46 קילומטרים.
הקרחון זורם לכיוון דרום-מזרח ונשפך אל קרחון נמרוד, ממערב בסמוך לרכס נאש.
מקור השם
שמו של הרכס ניתן לו על ידי ועדת ים רוס (Ross Sea Committee).
הרכס נקרא על שמו של רונלד אלג'י, שהיה שר המדע והמחקר התעשייתי בממשלת ניו זילנד, ותמך בהשתתפות ניו זילנד במשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.
אדובי פלאש
פלאש (Flash) (כיום בשמה המלא אדובי פלאש, באנגלית: Adobe Flash), הייתה תוכנת מולטימדיה שפותחה על ידי חברת אדובי מערכות. שמותיה הקודמים היו שוקווייב פלאש (Shockwave Flash) ומקרומדיה פלאש (Macromedia Flash).
התוכנה מבוססת על גרפיקה וקטורית, התורמת להקטנת משקל הקובץ הסופי, אך תומכת גם בשימוש במפת סיביות. ניתן לצרף לסרטוני הפלאש קובצי וידאו וקול, ולהשתמש במצלמת רשת ומיקרופון המחוברים למחשב. פיתוח אפליקציות בפלאש נעשה תוך שימוש בשפת ActionScript.
ערכה לפיתוח תוכנה (SDK) של אדובי, המתבססת על פלאש ומשמשת אף היא ליצירת קובצי SWF המקושרים למסדי נתונים, נקראת אדובי פלקס והיא מופצת ברישיון קוד פתוח.
ביולי 2017 הודיעה חברת אדובי כי תחדל לתמוך בנגן שלה המריץ את קובצי ה־SWF בשנת 2020. ועד אז, תוציא רק עדכוני אבטחה ולא תוסיף עוד פיצ׳רים חדשים, עבור קובצי SWF, לטובת פיתוח ב־HTML5.
היסטוריה
בסוף שנות ה־80, חברת MacroMind (שמאוחר יותר שינתה את שמה ל־Macromedia) פיתחה תוכנה למעצבים גרפיים בשם דיירקטור. התוכנה פעילה עד היום. לדיירקטור יש שפת תכנות בשם לינגו. כשנולד צורך לכלי הפקה גרפי לרשת האינטרנט נוצרה בעיה, כי סרטי דיירקטור (בפורמט *.dcr) הם קבצים גדולים מידי במונחי הורדה (זאת בנוסף לעובדה כי דיירקטור מתבססת יותר על גרפיקת פיקסלים – bitmap).
בהתחלה, חשבו במקרומדיה לקחת את פורמט ה־Shockwave של דיירקטור, ועל סמך המנוע הזה, ליצור גרסה רזה שתתאים לרשת. אולם בסוף מקרומדיה רכשה תוכנת אנימציה פשוטה, שהתבססה על גרפיקה וקטורית בשם "FutureSplash" והוציאה אותה לשוק בשם המוכר – Flash.
נגן הפלאש
קובצי הפלאש ניתנים להרצה על גבי נגן הפלאש, שבעבר היה מצוי רק בדפדפנים של מחשבים שולחניים. בסוף זמנה עשתה מקרומידה מאמצים לחדור לשוק המוצרים הנישאים (טלפונים סלולרים, מחשבי כף יד וכו'). היא תכננה וכשלה לעשות זאת בעל ידי הטמעת נגן פלאש המיועד אך ורק למכשירים בעלי מעבד חלש Flash Lite. נגן זה צורך פחות משאבי מערכת מהנגנים שיועדו למחשבים השולחניים. ניתן למצוא את הנגן גם על ממירים לטלוויזיה, מכשירי הקלטה וכו'. בניגוד לנגן הפלאש השולחני, נגן הפלאש למכשירים שונים אינו מחולק בחינם – יצרני החומרה חייבים לשלם לאדובי סכום (בדרך כלל דולרים ספורים) לכל נגן המוטמע במכשיר שלהם.
המאבק בין אדובי לאפל
כשחברת אפל החלה להפיץ את מכשיר האייפון, התעוררה השאלה האם האייפון יתמוך בפלאש, אולם חברת אפל הבהירה כי היא לא תאפשר הוספת אפליקציות פלאש לחנות האפליקציות שלה, בטענה שאפליקציית הפלאש מפרה את תנאי החוזה של אפל מול מפתחי האפליקציות, האוסרים על אפליקציות המסוגלות להריץ קוד צד שלישי. כאשר אדובי הכריזו על גרסת CS5 של פלאש, הם הודיעו כי גרסה זו תאפשר ייצוא של קבצים ישירות לפורמט של אפליקציות למערכת ההפעלה של האייפון, ואף הביאו דוגמאות לאפליקציות שנוצרו בגרסת הבטא של פלאש CS5 והתקבלו לחנות האפליקציות של אפל.
עם יציאת מכשיר האייפד וההכרזה על גרסה 4.0 של מערכת ההפעלה, הקשיחה אפל את תנאי ההסכם עם המפתחים ואסרה על פיתוח אפליקציות באמצעות תוכנות משנה, כגון פלאש.
כיום, ישנן גם גרסאות ניסיוניות של פלאש למכשירי האייפד והאייפון של אפל, אם כי רבים ממשתמשי מכשירים אלה דיווחו שהם נתקלו בקשיים רבים כשניסו להריץ על מכשיריהם את התוכנה; עם קשיים אלה נמנים מהירות לקויה של דפדפן האינטרנט ואף קריסה מוחלטת שלו בעת ניסיון לצפות בתכני פלאש.
סיום תמיכה
אדובי הודיעה שתפסיק לתמוך ולהפיץ עדכונים ובהן עדכוני אבטחה בסוף 2020. כתוצאה מכך ב-1 בינואר 2020 הופיעה הודעה לנכנסים לדפדפן כרום שהדפדפן יפסיק לתמוך באדובי פלאש ב־31 בדצמבר 2020 (כלומר לפני תחילת 2021). הסיבה לכך היא הודעתה של אדובי שתפסיק להוציא עדכוני אבטחה לפלאש בסוף 2020.
יהושע מנוח
יהושע מנוח (1892 – 1978) היה סופר, פובליציסט, איש העלייה השנייה, ציר בקונגרס הציוני העולמי ושליח הקרן הקיימת לישראל, חבר קיבוץ דגניה א'. פעל לשימוש בתאריך העברי בכל מסמך ממשלתי וצבאי בישראל.
ביוגרפיה
מנוח נולד בבאביאק שבפולין בשם יהושע רו, הבן הבכור למשפחה בת חמישה ילדים. הבית היה דתי וההורים התפרנסו בדוחק מחנות קטנה. בנעוריו היה מלמד תינוקות כעזרה לפרנסת המשפחה.
באותה תקופה נאסרו יהודים רבים אשר פעלו בארץ וסירבו להתגייס לצבא העות'מאני. מנוח היה אחד מהמגורשים, והוא נאסר בכלא דמשק. בכלא פגש את יעקב ברקוביץ', מראשוני דגניה, שהיה אף הוא אסיר ואת יצחק בן-יעקב, גם הוא מראשוני דגניה, שנשלח לדמשק לטפל בשחרור האסירים, וקשר אתם קשרי ידידות. לאחר שישב כשנה בכלא, שוחרר בשנת 1918 והצטרף לדגניה. החל משנת 1930 נבחר לחבר בהנהלת הקבוצה.
את אשתו רחל הכיר בחוות הפועלות של חנה צ’יזיק בתל אביב והם נישאו בדגניה בל”ג בעומר תש”א.
בנו הראשון, שלמה, נולד בזמן שירותו בצבא הבריטי, בהיותו בן חמישים. בהמשך נולדו לו שני בנים נוספים – אביהוא וצמחי. אביהוא, בנו האמצעי, טבע בכנרת בחופש הגדול, בטרם מלאו לו שבע שנים. שמו ניתן לו כמצבה לאביה של אמו רחל, שבעת הולדתו של אביהוא, התברר לה שנספה בשואה. בנו שלמה נקרא על שם אביו של יהושע, וצמחי, הבן הצעיר, נקרא על שמות בני משפחתה של רחל – הורים, אחות ושני אחים, שכולם נספו בשואה – צילה, מרדכי/משה, חוה ויהודה.
בשנת 1978 הלך לעולמו ונטמן בקיבוצו, דגניה א'
עבודתו המקצועית
מנוח היה פעיל במפלגת “הפועל המזרחי”, ב”כופר הישוב” , בוועדה לבניין “הבימה” וב”ועד הלשון העברית” והשתתף בשנת 1925 בוועידה של ההתאחדות בפולין. כמו כן שימש כשליח “החלוץ”, כמזכיר “תנובה” ו”הקרן הקיימת לישראל” בפולין, באוסטריה, בצ’כיה ובארצות הבלטיות. בין העולים אותם שכנע לעלות לארץ גם שני בני הדודים אריך והנס מולר, שעלו מצ’כיה והקימו במפרץ חיפה את מפעל “אתא”.
היה ציר בקונגרס הציוני העשרים וחבר הסתדרות העובדים מיומה הראשון ואף החזיק תעודת עיתונאי “דבר”, חתומה בידי עורך העיתון, ברל כצנלסון.
במלחמת העולם השנייה היה פעיל בגיוס צעירי ישראל לצבא הבריטי והיה בין המתנדבים הראשונים של ראשי היישוב לצבא הבריטי. הוא שירת במצרים למעלה מ־4 שנים.
בשנת 1941 התגייס לצבא. "לא נער האיש, בערכה של עבודת דגניה אינו מזלזל כלל...אולם הרגש הרגיש כי חובתו להתגייס עתה ובדרך זו הוא שולח את קריאתו לנוער, לעשות גם הם את אשר עשה הוא", נכתב אודותיו.